**ZŠ sv. Don Bosca a premena tradičnej školy na modernú**

Tradičná škola sa zameriava na učivo , moderná na žiaka. V tradičnej škole prevládajú slová učiteľa, v modernej činnosť žiaka. V tradičnej škole sa odovzdávajú informácie, v modernej kompetencie. Tradičný učiteľ si plní povinnosti, moderný s nadšením realizuje nové nápady. Tradičný učiteľ niečo žiada, moderný dáva. Tradičný učiteľ si plní povinnosti, moderný komunikuje s kolegami. Tradičný sa opiera o istotu, moderný hľadá.“ Sárkozy, 2005

 Toľko citát v duchu ktorého sa realizuje v našej škole projekt pod názvom „Moderné vzdelávanie pre každého žiaka“ z OP Vzdelávanie, prioritná os 1 Reforma systému vzdelávania a odbornej prípravy, opatrenie 1.1 Premena tradičnej školy na modernú.

Projekt sa prehupol vcelku úspešne do svojej druhej polovice. Uskutočnili sa verejné obstarávania na nákup techniky, ktorá bola aj zakúpená, nainštalovaná a dá sa povedať , že už slúži všetkým učiteľom a žiakom našej školy. Aspoň v skratke čo bolo nakúpené:

**počítačové vybavenie**(napr.: 30 ks notebookov Lenovo IdeaPadG580, 3 ksdataprojektorov EPSON, E

externý HDD Verbatim,12 ks USB kľúčov, 3keramické tabule, slúchadlá atď.)

**didaktická technika**( 2 ks interaktívne tabule ActivBoard 378 PRO, softvéry k IT ActiveInspire Professional,2 ks dataprojektor Hitachi,2 ks notebookov Asus, 2 sady hlasovacieho zariadenia Activ Vote).

 Učitelia implementujú nové vedomosti a zručnosti , ktoré získali prostredníctvom školení do výchovnovzdelávacieho procesu. V mesiaci jún, august a september 2013, počas sobôt, sme absolvovali vzdelávanie zamerané na prácu s interaktívnou tabuľou v prostredí Active Inspire.

Celé toto vzdelávanie cez spoločnosť MEGGY s.r.o. lektoroval Ing . Štefan Švarc so svojím vzdelávacím programom „Interaktívne vzdelávanie podľa Štefana Švarca. Autor je pedagógom na SPŠE v Nových Zámkoch . Za svoje inovatívne metódy bol v roku 2009 nominovaný na cenu, ktorú udeľuje UNESCO za prínos v zlepšovaní efektivity výučby.

Odborné akreditované vzdelávanie trvalo 70 hodín. Zúčastnili sme sa otvorenej hodiny u autora projektu v Nových Zámkoch. Ďalšie vzdelávanie pokračovalo na pôde našej školy. Cieľom je odstrániť pasívny prístup žiaka a nahradiť ho induktívnym štýlom vyučovania, v ktorom je aktívny žiak. Vďaka tomuto vzdelávaniu sme sa naučili, ako žiaka lepšie motivovať, ako si lepšie a efektívnejšie zorganizovať hodinu, ako podporiť a rozvíjať schopnosť samostatne sa učiť, a čo je nezanedbateľné, mať okamžitú spätnú väzbu, ktorú môže získať učiteľ vďaka pravidelnému používaniu hlasovacieho zariadenia. Tým získava obraz o tom, ako žiaci chápu nové učivo, súčasne sú všetci aktívni a nútení hľadať riešenia problému, čiže aktívny je aj učiteľ aj žiak. Prenesenie výsledkov hlasovania do analýzy umožňuje získať učiteľovi, žiakovi i rodičovi dosť objektívny obraz o práci na vyučovaní.

Prostredníctvom inovatívnych metód a využitia didaktickej techniky chceme dosiahnuť lepšie výsledky v oblastiach – čitateľská gramotnosť, výučba cudzích jazykov, a využitie IKT vo vyučovacom procese.

Vzdelávanie bolo ukončené dňa 26.10. 2013 záverečnou prezentáciou a pohovorom pred trojčlennou skúšobnou komisiou v zložení Ing. Štefan Švarc, Mgr. Ladislav Megyesy, PaedDr. Ľubica Steinerová. Každý absolvent musel vypracovať ukážku aplikácie interaktívneho vyučovania do svojho vyučovacieho predmetu, čoho sa všetci zainteresovaní zhostili podľa slov komisie veľmi dobre. Potešiteľné je i získanie kreditov v súlade s vyhláškou Ministerstva školstva o kontinuálnom vzdelávaní , kreditoch a atestáciách pedagogických zamestnancov a odborných zamestnancov.

Učitelia po získaní osvedčenia prenášajú svoje vedomosti do výchovno-vzdelávacieho procesu a učia žiakov novým moderným spôsobom.